# Festival Internacional de Cinema de Sant Sebastià 1967

La 15a edició del Festival Internacional de Cinema de Sant Sebastià va tenir lloc entre el 12 i el 21 de juny de 1967. En aquesta edició continuava tenint la categoria A de la FIAPF, és a dir, festival competitiu no especialitzat.

## Desenvolupament

Fou inaugurat el dia 13 de juliol al Palau Sant Telmo pel nou director del festival, Miguel de Echarri, l'alcalde de Sant Sebastià José Manuel Elósegui Lizariturry i el subdirector general de Cinematografia Florentino Soria, i va acabar amb un concert de Nicanor Zabaleta i un castell de focs artificials. Hi van assistir els actors espanyols Marisol González (nomenada locutora oficial del festival), Isabel Garcés, Pilar Cansino, María Martín, Rosanna Yanni, José Bódalo, Eduardo Fajardo i José Bastida. La primera pel·lícula projectada fou El Dorado de Howard Hawks amb John Wayne i Robert Mitchum. El dia 14 es va projectar Szevasz, Vera ! de János Herskó, mentre a la secció informativa es van projectar Cul-de-sac de Roman Polanski i Blow Up de Michelangelo Antonioni. El dia 15 es projectaren ¡Al diablo con este cura! i Zwei wie wir. El dia 15 s'estrena The Family Way i La ragazza e il generale, protagonitzada per Virna Lisi i Rod Steiger. El dia 17 es va projectar La loi du survivant i fora de concurs Béla de Stanislav Rostotski. El dia 18 i 19 es van exhibir Una historia de amor de Jordi Grau i Solà, Le scandale i Dos a la carretera. El dia 20 es van exhibir Marat-Sade, que s'exhibia fora de concurs, i Vražda po česku. El dia 21 es van entregar els premis.

## Jurat oficial

* Conchita Montes
* Alberto Lattuada
* José Luis Dibildos
* Francisco Echeverría
* Oldřich Lipský
* Jack Rose
* Guy Tesseyre

## Retrospectiva

La retrospectiva d'aquesta edició fou dedicada al "Nou cinema espanyol".

## Selecció oficial

Les pel·lícules de la selecció oficial de 1967 foren:
* ¡Al diablo con este cura! de Carlos Rinaldi
* Descalços pel parc de Gene Saks (fora de concurs)
* Diminețile unui băiat cuminte d'Andrei Blaier
* El Dorado de Howard Hawks
* Il tigre de Dino Risi
* La loi du survivant de José Giovanni
* La ragazza e il generale de Pasquale Festa Campanile
* Le scandale de Claude Chabrol
* Marat-Sade de Peter Brook (fora de concurs)
* Szevasz, Vera ! de János Herskó
* The Family Way de John Boulting i Roy Boulting
* Dos a la carretera de Stanley Donen
* Una historia de amor de Jordi Grau i Solà
* Vražda po česku de Jiří Weiss
* Jowita de Janusz Morgenstern
* Zwei wie wir de Karl Hamrun

## Palmarès

Els premis atorgats en aquesta edició foren:
* Conquilla d'Or a la millor pel·lícula Dos a la carretera, de Stanley Donen
* Conquilla d'Or (curtmetratge): Piero Gherardi, de Nadia Werba
* Conquilla de plata: Il tigre de Dino Risi
* Conquilla de plata: Vražda po česku de Jiří Weiss
* Premi Sant Sebastià a la millor direcció: Janusz Morgenstern, per Jowita
* Premi Sant Sebastià d'interpretació femenina: Serena Vergano, per Una historia de amor, de Jordi Grau i Solà
* Premi Sant Sebastià d'interpretació masculina: (Ex-aequo)
** John Mills, per "The Family Way", de John i Roy Boulting
** Maurice Ronet, per "Le scandale", de Claude Chabrol

## Referències

* ↑ Se inaugura el XV Festival internacional de San Sebastián, La Vanguardia, 14 de juny de 1967
* ↑ "Hola Vera" una muestra inteligente de cine húngaro, ABC, 15 de juny de 1967
* ↑ Debate sobre el nuevo cine español en la presentación del libro de Villegas López ABC, 16 de juny de 1967
* ↑ "The Family Way", presentada por Inglaterra, es una comedia de tema y planteamiento populares, ABC, 17 de juny de 1967
* ↑ "La loi du survivant", primera realización del novelista José Giovanni, ABC, 18 de juny de 1967
* ↑ "Una historia de amor", buen ejercicio de realización de Jorge Grau, ABC, 20 de juny de 1967
* ↑ "Marat-Sade" de Peter Brooks, sobre la obra de Weiss, es un soberbio espectáculo artístico, ABC, 20 de juny de 1967
* ↑ "Two for the road" de Stanley Donen, obtiene la Gran Concha de Oro en el Festival de San Sebastián
* ↑ Retrospectives al web del Festival
* ↑ Pel·lícules a la selecció de 1967 al web del Festival
* ↑ Premis del 1967 al web del Festival de Sant Sebastià

## Vegeu també

* 5è Festival Internacional de Cinema de Moscou
* 17è Festival Internacional de Cinema de Berlín
* 20è Festival Internacional de Cinema de Canes
* 28a Mostra Internacional de Cinema de Venècia

## Enllaços externs

* Festival de Sant Sebastià 1967